Vremea în data de 27 martie vine cu o încălzire accentuată.
Astazi, vremea va fi apropiată de normalul termic al perioadei în regiunile sudice și sud-estice, iar în celelalte regiuni va deveni mai caldă decât în mod obișnuit. Pe parcursul zilei, cerul va fi variabil și doar izolat va ploua slab în sudul teritoriului, iar la altitudini mari la munte vor fi precipitații mixte.
Vântul va sufla moderat, cu intensificări în majoritatea zonelor, cu viteze mai mari în Banat, Moldova și în sudul Transilvaniei (55…65 km/h), dar și în zona montană înaltă, unde rafalele vor depăși 80…90 km/h. Temperaturile maxime se vor situa între 10 și 21 de grade.
În București, valorile termice se vor situa în jurul celor specifice datei, astfel că temperatura maximă va fi de 14…16 grade. Cerul va avea înnorări temporare, iar în prima parte a zilei va ploua slab. Vântul va sufla moderat, cu intensificări temporare (viteze în general de 40…45 km/h).
La munte, vremea va deveni mai caldă decât în mod obișnuit pentru această dată. Cerul va fi variabil în timpul zilei și doar izolat va ploua slab în masivele sudice. Noaptea, înnorările se vor extinde treptat și va ploua mai ales în Carpații Occidentali și în vestul Carpaților Meridionali. La altitudini mari vor fi precipitații mixte. Vântul va avea intensificări temporare, cu viteze de 55…65 km/h, iar pe creste rafalele vor depăși 80…90 km/h.
Până la ora 10.00 este în vigoare și o atenționare nowcasting cod galben de fenomene severe, emisă de Administrația Națională de Meterologie (ANM), pentru județul Caraş-Severin. Se vor semnala local intensificări ale vântului care vor depăși la rafală 55…70 km/h, iar la munte 70…90 km/h.
Sursa: Newsinn